作者:無名氏
標題:賀新郎
內容:瑞靄籠晴曉。正小春時候，和氣十分繚繞。月姊精神還窈窕。甚似星郎年少。同共入、蓬萊仙島。鸞鳳鏗鏗風縹緲。算一雙、兩好真奇妙。天上有，世間少。橋門名姓掀張了。更那堪、榜下新婚，才名表表。便好相成勤夙夜，莫使脫簪遺笑。且早趁、青春才調。向去功名成就後。到恁時節風流好。勝今日，登科小。